#### JUDEŢUL SATU MARE JUDEȚUL SATU MARE

#### CONSILIUL JUDEŢEAN CONSILIUL JUDEȚEAN Compartiment Autoritate tutelară Direcția Economică

# **Nr. \_\_\_\_\_\_\_\_\_/\_\_\_\_\_\_\_\_\_ 2022 Nr. ------------ / -------------2022**

# 

## **RAPORT DE SPECIALITATE**

**pentru modificarea Hotarârii Consiliului Județean Satu Mare nr. 123/2021,** **privind aprobarea numărului și a cuantumului burselor sociale, acordate în învățământul special pentru elevii școlarizați la Centrul Școlar Pentru Educație Incluzivă Satu Mare pentru anul școlar 2021-2022**

Referitor la Proiectul de hotărâre pentru modificarea Hotarârii Consiliului Județean Satu Mare nr. 123/2021, privind aprobarea numărului și a cuantumului burselor sociale, acordate în învățământul special pentru elevii școlarizați la Centrul Școlar Pentru Educație Incluzivă Satu Mare pentru anul școlar 2021-2022,

luând în considerare Referatul privind aprobarea numărului burselor sociale acordate în învățământul special pentru elevii școlarizați la Centrul pentru Educație Incluzivă Satu Mare pentru anul școlar 2021-2022 începând cu semestrul al II-lea, nr 385/17.03.2022, înregistrat la Consiliul Județean Satu Mare sub nr. 6480/17.03.2022, prin care se propune aprobarea unui număr de 248 de burse în cuantum de 200 lei/lună/elev pentru semestrul II al anului școlar 2021-2022 ce vor putea fi acordate elevilor din învățământul special de stat din județul Satu Mare,

raportat la Hotărârea Guvernului României nr.1094/2021 pentru aprobarea cuantumului minim al burselor de performanță, de merit, de studiu și de ajutor social pentru elevii din învățământul preuniversitar de stat, cu fregvență, care se acordă în anul școlar 2021-2022. în conformitate cu care :

*“ (2) Începând cu data intrării în vigoare a prezentei hotărâri****, în semestrul II*** *al anului şcolar 2021 - 2022, cuantumul minim al burselor de performanţă, de merit, de studiu şi de ajutor social, de care pot beneficia elevii din învăţământul preuniversitar de stat, cu frecvenţă, este de:*

*a) 500 lei, pentru bursa de performanţă;*

*b) 200 lei, pentru bursa de merit;*

*c) 150 lei, pentru bursa de studiu;*

***d) 200 lei, pentru bursa de ajutor social.”***

ținând cont de prevederile art 82 alineatele (1) și (2) din Legea Educației naționale nr 1/2011, cu modificările și completările ulterioare , în conformitate cu care:

“*ART 82* *(1) Elevii de la cursurile cu frecvenţă din învăţământul preuniversitar de stat beneficiază lunar de burse de performanţă, de burse de merit, de burse de studiu şi de burse de ajutor social.*

*(1^1) Cuantumul minim al bursei de performanţă, al bursei de merit, al bursei de studiu şi al bursei de ajutor social se stabileşte anual prin hotărâre a Guvernului.*

*……..*

*(2)* ***Cuantumul unei burse acordate din sumele defalcate din unele venituri ale bugetului de stat şi numărul acestora se stabilesc anual prin hotărâre a consiliului local, respectiv a consiliului judeţean/****consiliilor locale ale sectoarelor municipiului Bucureşti.” ,*

în conformitate cu prevederile art. 14 alin (1) din Anexa la Ordinul Ministrului Educației nr.5870/2021 privind aprobarea Criteriilor generale de acordare a burselor elevilor din învățământul preuniversitar de stat, cu modificările și completările ulterioare, potrivit cărora :

” *ART. 14*

*(1) Bursele de ajutor social se acordă elevilor din învăţământul preuniversitar de stat, înscrişi la cursurile cu frecvenţă, inclusiv celor şcolarizaţi la domiciliu sau care urmează cursurile în şcoala de spital, care se încadrează în cel puţin una dintre următoarele situaţii:*

*a) elevi proveniţi din familii care nu realizează un venit mediu net lunar pe membru de familie, pe ultimele 12 luni anterioare cererii, mai mare de 50% din salariul minim net pe economie. La stabilirea venitului mediu net lunar pe membru de familie se iau în calcul toate veniturile cu caracter permanent realizate de membrii familiei, inclusiv alocaţia familială complementară şi alocaţia pentru copii. Se va lua în calcul salariul minim net pe economie în vigoare la data depunerii cererii;*

*b) elevi orfani, elevi aflaţi în întreţinerea unui singur părinte şi elevi abandonaţi de părinţi asupra cărora a fost instituită o măsură de protecţie specială, respectiv plasamentul/plasamentul de urgenţă, acordarea bursei nefiind condiţionată de venitul net lunar al familiei;*

*c) elevi care au deficienţe/afectări funcţionale produse de boli, tulburări sau afecţiuni ale structurilor şi funcţiilor organismului, structurate tipologic conform Ordinului ministrului sănătăţii şi al ministrului muncii, protecţiei sociale şi persoanelor vârstnice nr. 1.306/1.883/2016 pentru aprobarea criteriilor biopsihosociale de încadrare a copiilor cu dizabilităţi în grad de handicap şi a modalităţilor de aplicare a acestora, cu modificările şi completările ulterioare, astfel:*

*I. boli şi tulburări ale sistemului nervos şi ale funcţiilor mentale globale;*

*II. boli ale structurilor şi funcţiilor senzoriale;*

*III. boli ale structurii laringelui şi funcţiilor sale;*

*IV. boli ale structurii sistemului cardiovascular şi ale funcţiilor sale;*

*V. boli ale structurii aparatului respirator şi ale funcţiilor sale;*

*VI. boli ale structurii sistemului imunitar şi ale funcţiilor sale;*

*VII. boli ale structurii şi funcţiilor sistemelor digestiv, metabolic şi endocrin;*

*VIII. boli ale structurii funcţiilor aparatului urinar cu sau fără insuficienţă renală cronică (IRC), indiferent de cauză;*

*IX. boli ale structurii şi funcţiilor aparatului locomotor şi corespunzătoare mişcării;*

*X. boli ale structurii pielii, anexelor şi funcţiilor tegumentului;*

*XI. boala canceroasă (indiferent de localizare, inclusiv recidivele şi metastazele);*

*XII. boli genetice;*

*XIII. transplantul de organe, ţesuturi şi celule, stările posttransplant;*

*XIV. orice altă boală, tulburare sau afecţiune, de exemplu, cronică/genetică/care necesită tratament îndelungat pentru cel puţin 6 luni sau servicii de abilitare şi reabilitare pentru cel puţin 6 luni sau îngrijiri paliative şi care se înscrie în vreuna dintre categoriile enumerate la pct. I - XIII este luată în considerare;*

*d) elevi din mediul rural, care sunt şcolarizaţi într-o altă localitate, întrucât nu au posibilitatea să studieze într-o unitate de învăţământ din localitatea de domiciliu, acordarea bursei nefiind condiţionată de venitul net lunar al familiei.*”

în temeiul prevederilor art. 182 alin. (4) cu trimitere la art. 136 alin. (8) lit. b) și alin (10) din Ordonanța de urgență nr. 57/2019 privind Codul administrativ, cu modificările și completările ulterioare,

**PROPUNEM:**

**pentru modificarea Hotarârii Consiliului Județean Satu Mare nr. 123/2021, privind aprobarea numărului și a cuantumului burselor sociale, acordate în învățământul special pentru elevii școlarizați la Centrul Școlar Pentru Educație Incluzivă Satu Mare pentru anul școlar 2021-2022**

**COORDONATOR COMPARTIMENT DIRECTOR EXECUTIV**

Morar Bianca Larisa Hadady Eva-Katalin

**VIZAT JURIDIC, VIZAT JURIDIC,**

Giurma Loredana Anamaria Roșu Adriana Carmen

red./tehnored G.L.A./ex.5